CELEX: 62021TN0522
Language: lt
Date: 2022-01-18 00:00:00
Title: Byla T-522/21: 2022 m. sausio 18 d. pareikštas ieškinys byloje XH / Komisija

2022 6 20   
            
            
               LT
            
            
               Europos Sąjungos oficialusis leidinys
            
            
               C 237/55
            
         
      2022 m. sausio 18 d. pareikštas ieškinys byloje XH / Komisija
      
      (Byla T-522/21)
      (2022/C 237/72)
      Proceso kalba: anglų
      
         Šalys
      
      
         Ieškovė: XH, atstovaujama advokatės K. Górny Salwarowska
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2020 m. lapkričio 24 d. sprendimą D/386/20 atsisakyti pataisyti informaciją programoje Sysper 2 esančioje ieškovės byloje, patvirtintą 2021 m. birželio 16 d. Paskyrimų tarnybos sprendimu Nr. R/125/21, priimtu išnagrinėjus 2021 m. vasario 22 d. ieškovės skundą,
               
            
                  —
               
               
                  panaikinti 2020 m. lapkričio 12 d. sprendimą (IA no 32-2020) neįtraukti ieškovės vardo ir pavardės į 2020 m. paaukštintų pareigūnų sąrašą, patvirtintą 2021 m. birželio 8 d. Paskyrimų tarnybos sprendimų Nr. R/80/21, priimti išnagrinėjus 2021 m. vasario 5 d. ieškovės skundą,
               
            
                  —
               
               
                  atlyginti ieškovei žalą (1),
               
            
                  —
               
               
                  priteisti iš atsakovės visas bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi dviem pagrindais.
      
                  1.
               
               
                  Pirmasis ieškinio pagrindas grindžiamas teisės klaida ir ginčijamų paaukštinimo procedūrų neteisėtumu: pažeistas Sprendimas C(2013)8968 dėl Pareigūnų tarnybos nuostatų 45 straipsnio bendrųjų įgyvendinimo nuostatų, pažeista Pareigūnų tarnybos nuostatų 45 straipsnio 1 dalis, siejama su Europos Sąjungos pagrindinių teisių chartijos 7 straipsniu, ir faktiškai nepalyginti nuopelnai.
               
            
                  2.
               
               
                  Antrasis ieškinio pagrindas grindžiamas akivaizdžia vertinimo klaida, padaryta taikant Pareigūnų tarnybos nuostatų 45 straipsnyje, siejamame su Europos Sąjungos pagrindinių teisių chartijos 7 straipsniu, pateiktus paaukštinimo kriterijus.
               
            
         (1)  Ieškinyje nurodytos dvi konkrečios sumos: 25 000 EUR neturtinei žalai atlyginti ir 50 000 EUR ieškovės patirtai turtinei žalai atlyginti.